অলকা সাদাত

অলকা সাদাত (ফার্সি: الکا سادات, (জন্ম ১৯৮৮) একজন আফগান ডকুমেন্টারি এবং ফিচার ফিল্ম প্রযোজক, পরিচালক এবং ক্যামেরাম্যান। তিনি তার প্রথম ২৫ মিনিটের চলচ্চিত্র হাফ ভ্যালু লাইফের মাধ্যমে বিখ্যাত হয়েছিলেন, যা সামাজিক অন্যায় ও অপরাধকে তুলে ধরে; ছবিটি বেশ কয়েকটি পুরস্কার জিতেছে। তিনি প্রথম আফগান নারী চলচ্চিত্র প্রযোজক ও পরিচালক রোয়া সাদাতের ছোট বোন। দুই বোন ২০০৪ থেকে অনেক চলচ্চিত্র প্রযোজনায় সহযোগিতা করেছেন এবং রোয়া ফিল্ম হাউস প্রতিষ্ঠায় সহায়ক ছিলেন। তার প্রথম চলচ্চিত্রের জন্য তিনি আফগান শান্তি পুরস্কার পেয়েছিলেন এবং তারপর থেকে তিনি অনেক প্রামাণ্যচিত্র তৈরি করেছেন যার জন্য তিনি প্রযোজক, ক্যামেরাম্যান এবং পরিচালক হিসেবে এবং টেলিভিশনে তার কাজের জন্য অনেক আন্তর্জাতিক পুরস্কার জিতেছেন। দুজনেই লস এঞ্জেলেস ফিল্ম স্কুলে আয়োজিত "মুসলিম ওয়ার্ল্ড: এ শর্ট-ফিল্ম ফেস্টিভ্যালে" অংশগ্রহণ করেছিলেন, যেখানে আফগানিস্তানের ৩২ টি চলচ্চিত্র প্রদর্শিত হয়েছিল। ২০১৩ সালে তিনি প্রথম আফগানিস্তান আন্তর্জাতিক নারী চলচ্চিত্র উৎসব আয়োজনের জন্য সমন্বয় করেন। চলচ্চিত্র নির্মাণে তার অবদান এখন পর্যন্ত ১৫ টি প্রামাণ্যচিত্র এবং একটি স্বল্প কল্পকাহিনী চলচ্চিত্র। আলকা সাদাত ১৯৮৮ সালে আফগানিস্তানের হেরাতে জন্ম নেন যখন তালেবান শাসন বলবৎ ছিল। শিক্ষা ও সামাজিক জীবনে নারীর স্বাধীনতার ওপর তালেবানদের কঠোর বিধিনিষেধের পরিপ্রেক্ষিতে, তার মা সাহস করে তার ছয়টি মেয়েকে বাড়িতে শিক্ষিত করার সিদ্ধান্ত নেন। অলকা সাদাত তখন তার বোন রোয়া সাদাতকে কস্টিউম ডিজাইনার হিসেবে ফিকশন ফিল্ম থ্রি ডটস তৈরিতে সহায়তা করতে শুরু করেন, ৬০ মিনিটের একটি ফিল্ম যা দেশে বিরাজমান মাদক ব্যবসার পরিবেশে জীবিকা নির্বাহ করার চেষ্টা করা বিধবার দুর্দশাকে তুলে ধরে। তার বোন তখন তাকে ডকুমেন্টারি বানানোর পরামর্শ দেয়। আলকা সাদাতের তথ্যচিত্র তৈরির কোন অভিজ্ঞতা না থাকায় তিনি ডকুমেন্টারি বানানোর উদ্যোগ নেওয়ার আগে কাবুলের জার্মান গোয়েথে ইনস্টিটিউট কর্তৃক পরিচালিত ১৪ দিনের প্রশিক্ষণ কর্মসূচির মধ্য দিয়ে গিয়েছিলেন। হাফ-ভ্যালু লাইফ শিরোনামে তার প্রথম ২৫ মিনিটের স্বল্পদৈর্ঘ্য চলচ্চিত্রটি ২০০৮ সালে নির্মিত হয়েছিল। চলচ্চিত্রটি প্রথম নারী অধিকার কর্মী মারিয়া বশিরের ভূমিকা তুলে ধরে। বশির তার বাস্তব জীবনে হেরাত প্রদেশের একজন আফগান মহিলা পাবলিক প্রসিকিউটরের ভূমিকায় কাজ করে যা অপরাধ এবং মাদক ব্যবসার সাথে জড়িত আন্ডারওয়ার্ল্ড লোকদের সাথে কাজ করে। ডকুমেন্টারিতে উপস্থাপিত কিছু দৃশ্য পারিবারিক মারধর এবং শিশু কনের ধর্ষণের ঘটনার সাথে সম্পর্কিত। এই ছবির জন্য তিনি লন্ডন নারীবাদী চলচ্চিত্র উৎসব ২০১৩-এর চলচ্চিত্র উৎসবে বেশ কয়েকটি পুরস্কার জিতেছিলেন। ২০০৫ সালে পরিচালক হিসেবে সাদাত আফগানিস্তানের ১৪ বছর বয়সী একটি মেয়ের দুর্দশার কথা তুলে ধরে বাবাক পেয়ামা এবং রোয়া ফিল্ম হাউসের জন্য উই আর পোস্ট-মডার্নিস্ট চলচ্চিত্রটি নির্মাণ করেন। ২০০৮-২০০৯ এর সময় তিনি প্যাঞ্জিয়া ফাউন্ডেশনের জন্য কাজ করেন এবং A Woman Sings in the Desert নামে একটি তথ্যচিত্র নির্মাণ করেন। সাদাত ২০১১ সালে লস এঞ্জেলেসে অনুষ্ঠিত "উইমেন্স ভয়েসেস নাউ ফিল্ম ফেস্টিভ্যালে" তার ডকুমেন্টারি অংশগ্রহণ করেন এবং উপস্থাপনা করেন। তার বোন রোয়ার মতো, আলকা সাদাত অনেক তথ্যচিত্র নির্মাণ করেছিলেন এবং বহু আন্তর্জাতিক চলচ্চিত্র উৎসবে বেশ কয়েকটি পুরস্কার পেয়েছিলেন। তিনি আফগানিস্তানে মহিলাদের সমস্যা নিয়ে অনেক চলচ্চিত্র পরিচালনা করেছেন। ২০১২-২০১৩ সালে স্ক্রিপ্ট লেখক ও পরিচালক হিসেবে তিনি আফগান রেডিও ও টেলিভিশনের সহযোগিতায় আফগানিস্তানে জাতিসংঘ সহায়তা মিশনের (ইউএনএএমএ) জন্য তিনটি তথ্যচিত্র নির্মাণ করেন। এই তথ্যচিত্রগুলি আফগানিস্তানের পুনর্গঠনে জাতিসংঘ এবং অন্যান্য সংস্থার দশ বছরের প্রচেষ্টাকে তুলে ধরে। তারা শিশুদের অধিকার, বাল্যবিবাহ, শ্রম এবং শিশু নির্যাতন সম্পর্কিত বিষয়গুলি তুলে ধরে। এই তথ্যচিত্রগুলি শিক্ষা, পুলিশ, মাদকাসক্তি ইত্যাদি সম্পর্কিত মহিলাদের অধিকার এবং অন্যান্য সামাজিক বিষয়গুলি ও নিয়ে কাজ করে। তিনি আফগান সেনাবাহিনীর অভিজাত কমান্ডোদের সাথে সম্পর্কিত আফগানিস্তান নাইট স্টোরি শিরোনামে একটি তথ্যচিত্রও তৈরি করেন। ২০১৫ সালে তার প্রকাশিত আরেকটি প্রামাণ্যচিত্রের শিরোনাম আফগানিস্তান উইমেন ইন ১৩৯৩ ইলেকশন (২০১৫ সালে নির্মিত) যা নির্বাচনে নারীদের অংশগ্রহণের বিষয়টি তুলে ধরে। সর্বশেষ পুরষ্কারটি তিনি পেয়েছিলেন আলজাজিরা আন্তর্জাতিক ডকুমেন্টারি ফিল্ম ফেস্টিভ্যালে! ২০১১ সালে "জনস্বাধীনতা ও মানবাধিকার" বিষয়ে। ২০১৭: ১৮তম জিওনজু আন্তর্জাতিক চলচ্চিত্র উৎসবে জুরিপ্রধান দক্ষিণ কোরিয়া ২০১৫: লন্ডন ফেমিনিস্ট ফিল্ম ফেস্টিভ্যাল (যুক্তরাজ্য)৩২ ২০১৫: ৬০ দ্বিতীয় চলচ্চিত্র উৎসব (আফগানিস্তান) ২০১৪: আফগানিস্তান ছাত্র চলচ্চিত্র উৎসব (আফগানিস্তান) ২০১৩: আফগান সমসাময়িক শিল্প পুরস্কার (আফগানিস্তান) ২০১১: এশিয়াটিকা চলচ্চিত্র উৎসব (ইতালি রোমা) "Roya Sadat: 'She even changed her name to Sohrab, a boy's name'"। The Huffington Post। ৪ মার্চ ২০১৪। সংগ্রহের তারিখ ২২ জুন ২০১৬।  "Alka Sadat"। Empowering Women All Around the World – Economically, Socially, Politically। ১৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৬।  "Afghan Filmmaking on the Edge: Interview with Alka Sadat"। Women's Voices Now। ২৭ মার্চ ২০১১। ২০১৬-০৬-২৫ তারিখে মূল থেকে আর্কাইভ করা। সংগ্রহের তারিখ ৭ জুন ২০১৬।  "First International Women Film Festival-Herat" (পিডিএফ)। International Federation for Human Rights। সংগ্রহের তারিখ ৭ জুন ২০১৬।  Alka Sadat ওয়েব্যাক মেশিনে আর্কাইভকৃত ২০১৬-০৬-২৫ তারিখে, womensvoicesnow.org, Retrieved 7 June 2016 "Ways of Seeing: Rhetoric and Reality- Report on the 7 IAWRT Asian Women's Film Festival, Seminar and Exhibitions, India International Centre, New Delhi, March 5, 7 and 8, 2011" (পিডিএফ)। Network of Women in Media, India। ২০১১। ১৬ ডিসেম্বর ২০১৭ তারিখে মূল (pdf) থেকে আর্কাইভ করা। সংগ্রহের তারিখ ৭ জুন ২০১৬।  "Half-Value Life:A Documentary on Afghanistan's Only Female Prosecutor"। International Museum of Women (MUSLIMA)। ৪ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ৭ জুন ২০১৬।  Elmasry, Faiza (২৯ এপ্রিল ২০১৩)। "Exhibit Challenges Stereotypes of Muslim Women"। Voice of America News। সংগ্রহের তারিখ ৭ জুন ২০১৬।  "Alka Sadat"। London Feminist Film Festival.com। ৫ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৬।  "We are Post Modernist"। Cultureunplugged.com। সংগ্রহের তারিখ ২৩ জুন ২০১৬।  "Director:Alka Sadat at Women's Voices Now"। Women's Voices Now। ৮ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৬।  "Women in the Muslim world, as captured on film:A Los Angeles screening samples contributions to an online film festival"। LA Times। ২২ মার্চ ২০১১। সংগ্রহের তারিখ ২৩ জুন ২০১৬।  "Children's Rights In Afghanistan"। Film Affinity.com। ২০১২। সংগ্রহের তারিখ ২৩ জুন ২০১৬।